text: Dødsulykke udløser strakspåbud i Fredericia
  28 marts 2014 kl. 10.01
  Den tragiske arbejdsulykke, der kostede en polsk nedrivningsarbejder livet, fører nu til et strakspåbud til virksomheden P. Olesen og Sønner.
  Torsdag mistede en nedrivningsarbejder livet, da et stort betonelement faldt ned over ham. Efter ulykken var Arbejdstilsynet på tilsyn af arbejdspladsen. Det har nu medført et strakspåbud til virksomheden. Det skriver Fagbladet 3F.
  - Vi har givet et strakspåbud, fordi vi vurderede, at arbejdet på nedrivningspladsen ikke var planlagt, så det kunne udføres forsvarligt. Nu går vi så tilbage og overvejer, om der skal være et strafferetligt efterspil, siger tilsynschef Lene Teilberg til Fagbladet 3F.
  Ulykken skete torsdag klokken 10.10 op ad formiddagen. Nedrivningsarbejderne var i gang med at nedrive Vestcenteret på Venusvej.
  læs artiklen på 3F's hjemmside her
  